väga hea ja inforikas arutluskäik (ja vanade teemade juurde tulebki tagasi tulla, kui nad lõpuni räägitud pole!). kahjuks on nii, et ma ise neid töid lugenud pole ja isegi kui oleks, siis püsiks ma endiselt skeptilisena, sest need tulemused lihtsalt ei sobi muude teadmistega, mis meil teadvuse  kohta on. see ei tähenda, et neid tulemusi tuleks naeruvääristada ja ignoreerida, vaid tähendab minu jaoks lihtsalt, et mul pole nendega teadlasena hetkel suurt midagi pihta hakata - isegi kui need tulemused oleks tõsi, siis ei oskaks hetkel mitte keegi neid selgitada (st "hinge rändamine" on liiga üldine selgitus: mis see hing siis on? kuidas ta rändab? miks inimesed vaid üliüliharva eelmiseid elusid mäletavad?). kahjuks ei tea ma ka mingit niisama lihtsat viisi, kuidas seda kõike uurida, seega on mul enda  arvates mõistlik vastavad teadmised endale kõrva taha panna, äraootavale seisukohale jääda ja vajadusel paar skeptilist küsimust poetada. mida ma tean, on see, et mitte ükski teadlane tegelikult ei mõista ja ei suuda selgitada "mis on teadvus". see ei tähenda, et me peaksime kindlasti otsima paranormaalseid selgitusi, kuid see võib tähendada, et teel teadvuse probleemi lahendamiseni võime kohtuda ühe või teise ootamatu seigaga ja ehk peame ka muutma oma üht või teist senist arusaama.